Bugun Shohjahon Ergashev ishtirokida professional boks oqshomi bo`lib o`tadi

"Tashkent City" da 11 iyun oqshomida o`tkaziladigan “Professional boks kechasi” oldidan bokschilarni taroziga tortish marosimi, ko`z urishtirish hamda matbuot anjumani tashkil etiladi.
 “Yunusobod” sport majmuasida tashkil etiladigan “Professional boks kechasi”da quyidagi juftliklar ringda o`zaro kuch sinashadi:
Dastlab, “Professional boks kechasi”ning asosiy ishtirokchilari taroziga tortildi va ko`z urishtirishadi. E`tiborlisi, barcha sportchilar belgilangan vazndagi og`irlikni qayd etishdi.
Shundan so`ng tadbirga yig`ilgan ommaviy axborot vositalari xodimlari hamda professional boks ishqibozlari, qaysiki Shohjahon Ergashevning muxlislari uchun matbuot anjumani tashkil etildi.
Aleksandr Saltkov (Rossiya) – O`zbek xalqining mehmondo`stligi haqida ko`p eshitgan edim, bu safar bunga o`zim guvoh bo`ldim. Xalqingizning madaniyatiga, mehmondo`stligiga va samimiyligiga qoyil qoldim. Hech mubolag`asiz aytishim mumkin, men o`zim uchun yana byuir sevimli maskanni kashf qildim. O`ylaymanki, “Professional boks kechasi” ham yuqori saviyada tashkil etiladi va muxlislar ketgan vaqtiga aslo achinmasligiga ishonaman.
Jengo Yoeza Salimu (Tanzaniya) – Shohjahon Ergashevga qarshi kechadigan jang borasida ortiqcha gapirmoqchi emasman. Umid qilamanki, “Professional boks kechasi”ning tashkiliy jihatlarida muammo bo`lmaydi. Bo`lajak jangga qanday tayyorgarlik ko`rganimni esa ring ko`rsatib beradi.
Shohjahon Ergashev (O`zbekiston) – Ko`pchilik mendan so`rashadi, nega haligacha chempionlik jangida ishtirok etmagansiz, qachon kamar uchun jang qilasiz, deb. Bilasizmi, professional boksda bu narsalar bilan sportchi emas, promouterlar shug`ullanishadi. Afsuski, men hamkorlik qilgan promouterlik kompaniyasi shu paytgacha chempionlik jangini tashkil qilolmadi. O`zim bilan sodir bo`lgan vaziyatni ko`rib, qolaversa ortimdan menga havas qilib professional boksga kirib kelayotgan yoshlar bilan ham shunday muammolar tug`ilishining oldini olish maqsadida o`zimning promouterlik kompaniyamni tashkil etdim. Hozirda kompaniyam chempionlik jangimni qisqa muddatlarda uyushtirish borasidagi sa`y-harakatlarni boshlab yuborgan. Toshkentda bo`ladigan jangimga kelsak, ilk marotaba ota-onam, yaqinlarim, yurtdoshlarim ko`z o`ngida jang qilyapman, hayajon kuchli. Sportchi uchun o`z yurtidan ko`ra chetda jang qilish oson ekan. Yana bir gap, ertangi jangda otam yonimda bo`ladi. Ularni oldida, muxlislarimning qo`llab-quvvatlashi ostida faqat g`alaba uchun jang qilaman. Raqibim haqida qisqacha gapiradigan bo`lsam, Salimu ham, men ham hujumkor boks namoyish etamiz. Ertaga kim birinchi bo`lib ortga chekinar ekan, bu savol o`zim uchun ham qiziq. Ammo, shuni ishonch bilan aytishim mumkin, yurtdoshlarim ko`z o`ngida aslo ortga chekinmayman.
Shundan so`ng bokschilar ishtirokida master-klass namoyish etildi.
Eslatib o`tamiz, 11 iyun oqshomiga belgilangan janglar soat 19:00dan “Yunusobod” sport majmuasida boshlanadi.